馮允謙(Jay)新歌《JAY FUNG儀態訓練學院》MV上架,形象斯文淡定的他,成為歌迷的模範,亦吸引作填人黃偉文(Wyman)注意,成為新歌的創作靈感,就連歌名都加入JAY FUNG的名字。
拍攝MV現場,導演安排一個高級餐廳的場景,Jay坐在其中一張餐枱前,突然一班瘋狂食客爭相搶食物,椅子都被撞跌,他們衝過Jay身邊時亦幾乎將他扯落地,Jay保持儀態繼續安坐位上,最後他看到一位小男孩沒有跟著去搶食物,於是上前拖著小男孩離開。
整個拍攝非常順利,Jay坦言埋位前略施小計與小男孩Marcus混熟,他說:「之前拍微電影曾經同小朋友合作過,拍MV就係第一次,其實我都係個大細路,同小朋友做對手戲最緊要係要同佢做朋友,先至有默契。同事準備咗好多零食,雖然我要Keep fit無得食,但我就攞去同小朋友做朋友。」除了零食,Jay哥哥還有溫柔地與小男孩講解劇情和排戲,練習走位,慈父感爆燈。
Jay對於自己的名子出現在新歌名裏感到好奇,他說:「歌名好特別,因為有我個名,係Wyman諗㗎!我都有問點解?可能佢寫呢首歌嘅時候都會諗,點解Jay Fung平時或者出嚟做嘢,畀別人印象情緒比較冷靜,或者對任何事都會好正面或者冷靜。音樂班低,今次同June一齊作曲,Carl叔叔(王雙駿)編曲和監製,幾年前同Carl叔叔合作《因愛之罪名》,首歌好特別我好鍾意。今次再合作,呢首歌比較難唱,唔知點解每次同佢合作都會好爆和挑戰高難度,不過經過佢手嘅歌我都好有信心。」
新歌以Jay的好脾氣命名,但他自爆真實一面,說:「其實我都係有發脾氣嘅時候,但同其他人合作時,會希望保持大家都舒服嘅狀態,係一種尊重。無論對方任何行為,我自己嘅行為都要盡量做好嗰一面,唔好理人哋點樣做,做自己,展現尊重嘅態度。」